Opinjoni tal-Kummissjoni skond l-Artikolu 251, il-paragrafu (2), it-tielet subparagrafu, il-punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal direttiva tal-Parlament ewropew u tal-Kunsill li tistabbilixxi ambitu għall-approvazzjoni tal-vetturi bil-mutur, il-karrijiet tagħhom, u ta' sistemi, komponenti u unitajiet tekniċi separati maħsuba għal dawn il-vetturi ("direttiva ta' qafas") jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2007/0453 finali - COD 2003/0153 */





[pic] | KUMMISSJONI TAL-KOMUNITAJIET EWROPEJ | Brussel 20.7.2007 KUMM(2007) 453 finali 2003/0153 (COD) OPINJONI TAL-KUMMISSJONI skond l-Artikolu 251, il-paragrafu (2), it-tielet subparagrafu, il-punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal DIRETTIVA TAL-PARLAMENT EWROPEW U TAL-KUNSILL li tistabbilixxi ambitu għall-approvazzjoni tal-vetturi bil-mutur, il-karrijiet tagħhom, u ta' sistemi, komponenti u unitajiet tekniċi separati maħsuba għal dawn il-vetturi ("direttiva ta' qafas") JEMENDA L-PROPOSTA TAL-KUMMISSJONIb’mod konformi ma’ l-Artikolu 250(2) tat-Trattat KE 2003/0153 (COD) OPINJONI TAL-KUMMISSJONI skond l-Artikolu 251, il-paragrafu (2), it-tielet subparagrafu, il-punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal DIRETTIVA TAL-PARLAMENT EWROPEW U TAL-KUNSILL li tistabbilixxi ambitu għall-approvazzjoni tal-vetturi bil-mutur, il-karrijiet tagħhom, u ta' sistemi, komponenti u unitajiet tekniċi separati maħsuba għal dawn il-vetturi ("direttiva ta' qafas") (Test b'rilevanza għaż-ŻEE) 1. DAħLA L-Artikolu 251 (2), it-tielet subparagrafu, il-punt (c) tat-Trattat tal-KE jistipula li l-Kummissjoni għandha tressaq opinjoni dwar l-emendi proposti mill-Parlament Ewropew fit-tieni qari. Il-Kummissjoni hawn taħt qiegħda tagħti l-opinjoni tagħha dwar it-53 emenda adottati mill-Parlament. 2. Sfond Il-proposta tal-Kummissjoni, COM(2003) 418 finali, intbagħtet lill-Parlament Ewropew u l-Kunsill fil-14 ta' Lulju 2003 skond il-proċedura tal-kodeċiżjoni msemmija fl-Artikolu 251 tat-Trattat li jistabbilixxi l-Komunità Ewropea (TKE). Il-bażi legali tal-proposta hija l-Artikolu 95 tat-TKE. Il-Kumitat Ekonomiku u Soċjali Ewropew ta l-opinjoni tiegħu fit-28 ta' Jannar 2004[1]. Il-Parlament Ewropew ta l-opinjoni tiegħu fl-ewwel qari fil-11 ta' Frar 2004 [2]. B'konformità mad-dispożizzjonijiet ta' l-Artikolu 251(2), it-tielet subparagrafu, tat-TKE, il-Kunsill adotta l-pożizzjoni komuni tiegħu, b'unanimità, fil-11 ta' Diċembru 2006 [3]. Il-Kummissjoni tat l-opinjoni tagħha dwar il-pożizzjoni komuni fit-12 ta’ Diċembru 2006. Il-Parlament Ewropew ta l-opinjoni tiegħu mat-tieni qari fl-10 ta' Mejju 2007. 3. Għan tal-proposta Mill-1970 'l hawn, id-Direttiva ta’ Qafas 70/156/KEE dwar l-approssimazzjoni tal-liġijiet ta' l-Istati Membri fir-rigward ta' l-approvazzjoni ta’ vetturi bil-mutur u l-karrijiet tagħhom hija l-istrument legali prinċipali disponibbli għall-Kummissjoni Ewropea sabiex timplimenta s-suq waħdieni fis-settur tal-karozzi. Il-proposta għal Direttiva tfisser reviżjoni estensiva tad-Direttiva 70/156/KEE, li għandha l-għan li tippermetti l-estensjoni tal-prinċipji ta' proċedura ta' l-approvazzjoni tat-tip unika tal-Komunitarja għall-vetturi kummerċjali kollha. Hija tinkludi wkoll dispożizzjonijiet ġodda bl-għan li tiffaċilita l-aċċess ta' l-SMEs għas-suq intern. Barra minn dan, fiha modifiki ta' natura legali bl-għan li tagħmel l-iżvilupp tal-liġi Komunitarja aktar effikaċi permezz ta' dispożizzjonijiet li jippermettu l-fehma aħjar ta' l-aġġornament tad-dispożizzjonijiet tekniċi applikabbli għall-vetturi, fil-waqt li jqisu l-iżviluppi tal-leġiżlazzjoni fil-livell internazzjonali. 4. Opinjoni tal-Kummissjoni dwar l-emendi tal-Parlament Ewropew Fis-seduta plenarja tiegħu ta' l-10 ta' Mejju 2007, il-Parlament Ewropew adotta 53 mit-62 emenda li tressqu għall-vot. L-emendi kollha adottati huma r-riżultat ta' kuntatti interistituzzjonali li seħħew bl-għan li jintlaħaq ftehim fit-tieni qari. L-ewwel grupp ta' emendi għandhom x'jaqsmu ma' l-Artikolu 31 dwar ‘partijiet kritiċi’ [4]. Huma għandhom l-għan li jqisu aħjar l-interessi tal-manifatturi ta' l-isperparts li jfornu s-suq ta' wara l-bejgħ ( aftermarket ). Barra minn hekk ċerti punti ta' dan l-Artikolu ġew iċċarati. It-tieni grupp ta' emendi [5] jippermetti lill-manifatturi speċjalizzati fil-bdil ta' vetturi maħsuba għal persuni bi bżonnijiet speċjali sabiex jibbenefikaw minn proċedura ta' approvazzjoni tat-tip simplifikata. It-tielet grupp [6] għandu x'jaqsam ma' l-aspetti legali tal-proċedura msejħa ‘komitoloġija’ bi skrutinju, li kienu jeħtieġu adattament tat-test ta' l-Artikoli kkonċernati b'konformità mal-verżjoni l-aktar riċenti użata mill-istituzzjonijiet. Ir-raba' grupp ta' emendi [7] għandu x'jaqsam mar-referenzi għar-regolamenti internazzjonali li ġew allinjati fuq rakkomandazzjonijiet ta' grupp ta' ħidma ta' livell għoli fl-ambitu ta' ‘CARS 21’. Il-ħames grupp ta' emendi [8] huwa marbut ma' l-emendi li kienu jinħtieġu wara l-adeżjoni tal-Bulgarija u tar-Rumanija ma’ l-Unjoni Ewropea. Is-sitt grupp ta' emendi [9] għandu x'jaqsam ma' dispożizzjonijiet tranżitorji maħsuba sabiex jippermettu lill-manifatturi tal-kowċis u tax-xarabankijiet li jadattaw ruħhom b'mod progressiv għall-proċeduri ġodda mwaqqfa permezz tad-Direttiva mingħajr ma jqiegħdu f'periklu s-sikurezza fit-triq. L-emendi l-oħra [10] huma emendi ta' natura editorjali. Dan ifisser li l-emenda nru 6 toħloq rabta mal-leġiżlazzjoni Euro 5 u Euro6. L-emenda nru 10 tiċċara li mhemmx duplikazzjoni bejn id-Direttiva ta’ Qafas u d-Direttiva tal-Makkinarju. L-emenda nru 28 tiċċara li l-adattamenti tekniċi ta' l-aspetti koperti mid-Direttiva ta’ Qafas jistgħu jiġu effettwati permezz ta’ regolament tal-KE. L-emenda nru 31 hija maħsuba sabiex twettaq l-approvazzjoni tat-tip għal kwalunkwe sors ta' enerġija li jintuża għall-propulsjoni tal-vettura. L-emenda nru 36 tippermetti d-definizzjoni aqwa tal-kunċetti ta' sistemi ta' trażżin għall-adulti u t-tfal. L-emenda nru 37 għandha l-għan ta' allinjament tal-formulazzjoni fuq reżoluzzjoni adottata dan l-aħħar mill-grupp ta' ħidma 29 tal-Kummissjoni Ekonomika għall-Ewropa tan-Nazzjonijiet Uniti. L-emendi nri 11 u 16 huma korrezzjonijiet. Il-Kummissjoni taċċetta t-totalità ta' dawn it-53 emenda. 5. Konklużjoni Skond l-Artikolu 250 (2) tat-Trattat tal-KE, il-Kummissjoni qed temenda l-proposta tagħha kif imsemmi hawn fuq. [1] ĠU L 108, 30.4.2004, p.29. [2] ĠU C 97E, 22.4.2004, p.370. [3] ĠU C 64E, 20.3.2007, p. 1. [4] L-emendi Nri 17, 22 - 24, 32, 46 - 48, 50 u 55. [5] L-emendi Nri 7, 12, 33 - 35, 42 u 43. [6] Lemendi Nri 2, 8, 13 - 15, 49, 51 - 54, 56 - 62. [7] L-emendi Nri 3, 9 u 25. [8] L-emendi Nri 38 - 41. [9] L-emendi Nri 1, 30, 44 u 45. [10] L-emendi Nri 6, 10, 11, 16, 28, 31, 36 u 37.